ലോറിയും സ്കൂട്ടറും കൂട്ടിയിടിച്ചു സ്കൂട്ടര് യാത്രികന് മരിച്ചു മലപ്പുറം: മലപ്പുറം കെഎന്ജി പാതയില് വടപുറത്ത് ചരക്കു ലോറിയും സ്കൂട്ടറും കൂട്ടിയിടിച്ചു സ്കൂട്ടര് യാത്രികന് മരിച്ചു. പാട്ടക്കരിമ്ബ് കവളമുക്കട്ട കിണാറ്റില് മൊയ്തീന് 64 ആണ് മരിച്ചത്. ബുധനാഴ്ച രാവിലെ 9.30ന് സ്വകാര്യ ആശുപത്രിക്ക് സമീപമാണ് അപകടമുണ്ടായത്. സിമന്റ് ലോഡ് കയറ്റിയ ലോറിയും സ്കൂട്ടറും മഞ്ചേരി ഭാഗത്തേക്ക് പോകുകയായിരുന്നു. ഫോണ് കോള് വന്നപ്പോള് മൊയ്തീന് സ്കൂട്ടര് നിര്ത്തി. പിന്നില്നിന്നുവന്ന ലോറി സ്കൂട്ടറില് കൊളുത്തി വലിച്ചു. ലോറിക്കടിയിലേക്ക് വീണ മൊയ്തീന്റെ തലയിലൂടെ പിന്ചക്രങ്ങള് കയറി ഇറങ്ങി. മൊയ്തീന് തല്ക്ഷണം മരിച്ചതായി ദൃക്സാക്ഷികളായ പള്ളിക്കത്തൊടി ഷൗക്കത്തലി, കാരാട്ട് ഫൈസല് എന്നിവര് പറഞ്ഞു. മൃതദേഹം ജില്ലാ ആശുപത്രി മോര്ച്ചറിയിലേക്ക് മാറ്റി.